Op die Olyfberg, op pad na die plek toe waar Dawid wou bid, vind daar ’n paar merkwaardige ontmoetings plaas.
Die eerste ontmoeting was toe ’n boodskapper die tyding van Agitofel se afvalligheidkom oorvertel het.
Hy was baie hartseer oor dit wat Dawid oorgekom het, en hy was in rou – sy klere was geskeur en daar was grond op sy kop.
Daarom stuur Dawid hom Jerusalem toe met die opdrag dat hy sy dienste vir Absalom moet gaan aanbied.
Verder kan Husai dien as ’n spioen in die binnekring, wat deur die priesters se seuns vir hom kan laat weet wat daar besluit is.
Toe Dawid vir hom vra waarheen hy op pad was, het hy so skeeflangs geantwoord dat die donkies vir Dawid is om op te ry en dat die kos vir die soldate is.
Dawid is van sy huis af reguit oor die berg, terwyl Siba teen die hang om is. Hulle was gelyktydig aan die agterkant van die berg.
As Mefiboset of Siba werklik die donkies en die kos vir Dawid en sy manne wou gee, waarom het hulle dan nie van die begin af so gesê nie?
Daarna, toe Mefiboset vir genade kom smeek, het Dawid hom reguit gevra waarom hy nie saamgetrek het nie.